OzLabs/hebrew-wiki-articles huggingface dataset:
האימפריה הסיקית

האימפריה הסיקית (בפונג'אבית: ਸਿੱਖ ਸਾਮਰਾਜ; סיק סמראג') הייתה מעצמה אזורית שבסיסה באזור חבל פנג'אב, אזור מישורי הנמצא בדרום אסיה. האימפריה התקיימה מ-1799, והמהרג'ה רנג'יט סינג השתלט על לאהור בשנת 1849. עם זאת, האימפריה נפלה לאחר שחברת הודו המזרחית הבריטית, חברת מניות שקיבלה צ'רטר מלכותי מאליזבת הראשונה ב-31 בדצמבר 1600, כבשה אותה במלחמה האנגלו-סיקית השנייה.<ref></ref>

האימפריה הסיקית קמה על בסיס הקהלסה. בשיא גודלה במאה ה-19, האימפריה התרחבה מגילגיט (אזור פקיסטן של היום), לטיבט. האימפריה שלטה על מדבר טהאר, אך גם שלטה על לאהור, בירת פרובינציית פנג'אב, עיר בעלת היסטוריה רבה.<ref></ref>

האוכלוסייה המוערכת של האימפריה בשיאה, היה 12 מיליון נפשות בשנת 1831, מה שהופך אותה למדינה ה-19 המאוכלסת ביותר באותו הזמן (המאה ה-19). האימפריה הייתה האזור הגדול האחרון של תת-היבשת ההודית שסופח על ידי האימפריה הבריטית. באימפריה דיברו שפות רבות, ביניהם פנג'אבי ופשטו.

אף על פי שהאימפריה הייתה שייכת לסיקים, 80% מאוכלוסיית האימפריה הייתה מוסלמית, ורק מיעוט של 10% היו סיקים.<ref></ref>

==קישורים חיצוניים==

== הערות שוליים ==

קטגוריה:ממלכות הודו
סבאך (כדורגל)

אוהדי הקבוצה]]
מועדון הכדורגל סבאך (באזרית: Sabah Futbol Klubu) היא קבוצת כדורגל אזרית ממסאזיר המשחקת בליגת העל האזרית.

לסבאך קבוצת מילואים בשם סבאך-2 המשחקת בליגת המשנה האזרית מאז 2018 (נכון ל-2024).

== היסטוריה ==
סבאך נוסדה ב-8 בספטמבר 2017 והצטרפה לליגה האזרית הראשונה, ליגת המשנה במבנה ליגות הכדורגל במדינה. היא סיימה במקום החמישי ולאחר שארבע הקבוצות מעליה סירבו לעלות, ב-12 במאי 2018 קיבלה סבאך רישיון להשתתף בליגת העל האזרית בעונה הבאה. המשחק הראשון של הקבוצה בליגת העל היה נגד קשלה ב-12 באוגוסט 2018, בו ניצחה 1–0 משער של מרקו דביץ'. את עונתה הראשונה בליגה סיימה הקבוצה במקום השביעי.

בשלוש העונות הבאות סיימה הקבוצה במרכז הטבלה עם יותר הפסדים מניצחונות, אך בעונת 2022/23 הצליחה לסיים במקום השני עם 9 נקודות פחות מהאלופה קרבאך והעפילה לראשונה למסגרת אירופית. הקבוצה שיחקה במוקדמות הקונפרנס ליג לעונת וניצחה בשלב המוקדמות השני 4–1 את ריגה פוטבולה סקולה, אך הודחה בסיבוב השלישי בתוצאה 2–2 (4–5 בדו-קרב פנדלים) על ידי פרטיזן בלגרד.

בעונת 2023/24 סיימה סבאך במקום השלישי אחרי האלופה קרבאך וזירה, שסיימה עם אותו מספר נקודות עימה אך הקדימה אותה במאזן הפנימי. הקבוצה הוגרלה לשלב המוקדמות השני בעונת 2024/2025 בקונפרנס ליג מול מכבי חיפה. במשחק הראשון ניצחה סבאך 3–0 אך בגומלין הפסידה 3–6. המפגש הוכרע בדו-קרב פנדלים בו ניצחה סבאך 3–2 והעפילה לסיבוב השלישי.

== סמלי הקבוצה ואצטדיון ==
בנק רספובליקה ארנה
צבעי הקבוצה הם כחול ולבן, וסמלה הוא קרני השמש מעל כדור כדורגל, שם הקבוצה ושנת הקמתה 2017.

הקבוצה משחקת באצטדיון בנק רספובליקה ארנה (בעבר אליניה ארנה) במסאזיר, בו 13,000 מקומות.

== שחקנים ==

=== סגל נוכחי ===
נכון ל-15 ביוני 2024.

== קישורים חיצוניים ==

== הערות שוליים ==

קטגוריה:קבוצות כדורגל שהוקמו ב-2017
קטגוריה:קבוצות כדורגל אזריות
חרדה (ציור)

חרדה (בנורבגית: Angst) הוא ציור שמן על בד שנוצר על ידי האמן האקספרסיוניסטי אדוורד מונק בשנת 1894. היצירה מוצגת במוזיאון מונק באוסלו, נורווגיה. ציור זה שימש בידי מונק בשנת 1986, כבסיס ליצירת סדרה של הדפסים וליטוגרפיות בטכניקות שונות, הנושאים אותו שם.

"מאז שאני זוכר את עצמי סבלתי מתחושת חרדה עמוקה שניסיתי לבטא באמנות שלי. בלי חרדה ומחלה הייתי כמו ספינה ללא הגה". אדוארד מונק
==גרסאות של היצירה==
<gallery class="center">
Passion Leidenschaft-Munch-Angst DSC7292.jpg|(1896), ליטוגרפיה צבועה, 41,3 × 38,8 סמ' 
Munch - Angst, MM.G.00204-02.jpg|(1896) ליטוגרפיה, 42 × 38,6 סמ' 
Munch - Angst, MM.G.00568-12.jpg|חיתוך עץ, 45.5 × 37.2 סמ', 1896

Munch - Angst, MM.G.00568-02.jpg|, חיתוך עץ צבוע, 46 × 37.5 סמ', 1896
</gallery>

==קישורים חיצוניים==
* 
* [https://www.moma.org/collection/works/67456 הסבר על שכפול היצירה חרדה בגרסת חיתוכי העץ] באתר מומה

קטגוריה:ציורי שמן
קטגוריה:ציורים מהמאה ה-19
קטגוריה:יצירות אמנות מודרניסטיות
Power to the People

"Power to the People" (בעברית: "כוח לאנשים") הוא שיר שנכתב על ידי ג'ון לנון, ויצא כסינגל ב-1971. השיר הופץ על ידי אפל רקורדס והגיע למקום השישי במצעד הסינגלים הבריטי,<ref></ref> במקום העשירי במצעד הקאש בוקס טופ 100, ובמקום ה-11 בבילבורד הוט 100<ref></ref> הופעתו הראשונה של השיר באלבום הייתה בשנת 1975 באלבום האוסף Shaved Fish.

== כתיבה והקלטה ==
"Power to the People" הוקלט באולפני אסקוט סאונד<ref name=":0"></ref> ב-15 בפברואר 1971,<ref></ref> במהלך סשנים שהניבו שירים לאלבום Imagine של לנון. הסינגל יצא לאור ב-12 במרץ 1971 בבריטניה וב-22 במרץ 1971 בארצות הברית<ref></ref><ref></ref> (אם כי מקורות מסוימים מציינים את השחרור הבריטי ב-8 במרץ<ref></ref>). השיר נכתב על ידי לנון בתגובה לריאיון שהעניק לטארק עלי ורובין בלקבורן<ref></ref> שפורסם בכתב העת Red Mole (8–22 במרץ 1971).<ref></ref> כפי שהסביר לנון: "פשוט הרגשתי השראה ממה שהם אמרו, למרות שהרבה מזה דבילי. אז כתבתי את 'Power to the People כמו שכתבתי את 'Give Peace a Chance', כמשהו שהעם ישיר. אני עושה סינגלים כמו גיליונות רחבים. זה היה עוד קוויקי, שנעשה באסקוט".<ref name=":0" />

השיר נכנס למצעדים ב-20 במרץ 1971 ונשאר שם במשך תשעה שבועות. זה היה סינגל הסולו החמישי של לנון, להקת פלסטיק אונו שכללה את לנון, בובי קיז ובילי פרסטון בנוסף לקבועים קלאוס פורמן ואלן וייט.<ref name=":1"></ref> קולות הרקע סופקו על ידי רוזטה הייטאואר<ref name=":1" /> ו-"44 אחרים".<ref>Castleman & Podrazik, All Together Now, p. 172.</ref> הזמרים גם דרכו על רגליהם כדי שזה יישמע יותר כמו עצרת פוליטית.<ref name=":2"></ref> פיל ספקטור, לנון ויוקו אונו קיבלו קרדיט כמפיקים.<ref name=":1" />

מגזין רקורד וורלד כינה אותו "שיר מזמור מקהלה פנטסטי שבאמת מטלטל".<ref></ref>

יחסו של לנון לשיר השתנה במהלך שנות ה-70. ב-Skywriting by Word of Mouth, הוא כינה את השיר "מביך למדי" ותמך בטענתו של האנטר ס. תומפסון כי ההמנון היה "עשר שנים מאוחר מדי".<ref></ref><ref></ref> בשנת 1980, הוא הצהיר כי השיר "לא באמת ירד" מכיוון שהוא "נכתב במצב של שינה ורצון להיות נאהב על ידי טארק עלי ודומיו".<ref></ref>

מבקר הרוק הקלאסי ניק דה-ריסו דירג אותו במקום ה-6 ברשימת השירים הפוליטיים הטובים ביותר של לנון, וכינה אותו "אחד ההישגים המוזיקליים המצחיקים והקשים ביותר של לנון".<ref name=":2" />

== משתתפים ==
הנגנים שהופיעו בשיר "Power to the People":<ref>Imagine: The Ultimate Edition</ref>
* ג'ון לנון - שירה, גיטרה חשמלית, פסנתר
* קלאוס פורמן - גיטרה בס
* בובי קיז - סקסופון
* ג'ים גורדון - תופים

דוריס טרוי
* מדלין בל

ננט וורקמן
* רוזטה הייטאוור ואחרים - קולות רקע

==קישורים חיצוניים==

==הערות שוליים==

קטגוריה:שירי 1971
קטגוריה:סינגלים מ-1971
קטגוריה:שירי ג'ון לנון
קטגוריה:שירים באנגלית
קטגוריה:שירי מחאה
קטגוריה:סינגלים בהוצאת אפל רקורדס
סו נבי

סוּ יוסף נָבִּי (בצרפתית: Sue Youcef Nabi; נולדה ב-13 בפברואר 1968) היא יזמית צרפתייה ילידת אלג'יריה העוסקת בתחום היופי.<ref name=":0"></ref> נבי היא המייסדת של קו טיפוח העור הטבעוני "אורוודה" (Orveda), שהושק ב-2017. קודם לכן היא עבדה 20 שנה בחברת לוריאל, שבמהלכן הייתה נשיאה של לנקום ושל לוריאל.

ביולי 2020 נבי מונתה לתפקיד מנהת כללית שלחברת היופי הרב-לאומית .

בשנת 2023 היא השתכרה 149 מיליון דולר והייתה בין (מקום חמישי) שיאני שכר המנכ"לים בארצות הברית.<ref></ref>

== השכלה ==
לנבי תואר ראשון בהנדסה ותואר שני בניהול שיווק (1991).

== קריירה ==

=== בלוריאל ===
בשנת 1993 החלה נבי לעבוד בחברת לוריאל כנציגת מכירות קמעונאיות של טיפוח השיער המקצועי "ז'אק דסאנג'" (Jacques Dessange) בדרום מערב צרפת, וכעבור שנה ב-1994 היא קודמה למנהלת המותג "מֶנֶן (Mennen). בין 1996 ל-2000 היא שימשה כמנהלת שיווק בחברה ואז מונתה לתפקיד מנהלת כללית של לוריאל בצרפת.<ref name=":0" />

בשנת 2005, נבי מונתה לנשיאה עולמית של לוריאל וזכתה להצלחות רבות.<ref name=":0" /> היא ידועה בביטחון העצמי והכריזמה שלה. וכמי שמעורבת בשיווק ובפרסום של מוצרי החברה.<ref name=":0" />

בשנת 2009, בגיל 41, נבי מונתה לנשיאה העולמית של לנקום, שבאותה עת היה מותג בדעיכה. היא הצליחה בתפקידה ושימשה בו עד ב-2013 ואז עזבה את חברת לוריאל.<ref></ref>

=== באורוודה ===
לאחר ההתפטרות, עברה נבי מפריז ללונדון ובהשראת הדאואיזם ומסע בריאות אישי שכלל נטורופתיה ואיור ודה, היא הקדישה 3 שנים לפיתוח של Orveda, קו טיפוח לעור שהוקם יחד עם שותפה העסקי, ניקולס וו (Nicolas Vu) והושק ב-2017.<ref name=":1"></ref>

=== בקוטי ===
ביולי 2020, היא מונתה למנכ"לית "קוטי" (Coty) חברה אמריקאית, רב-לאומית שתחומי עיסוקה הינם פיתוח, יצור ושיווק בשמים, קוסמטיקה וטיפוח שיער.<ref></ref><ref></ref><ref name=":1" /> ב-6 שנים שקדמו למינוי הוחלפו 4 מנכ"לים והחברה הייתה בקשיים.<ref></ref> 
== פרטיים אישיים ==
נבי היא טרנסקסואלית. היא נולדה באלג'יר בשנת 1968,<ref></ref> כבן לאב שהיה שר האנרגיה באלג'יר (מהנדס בהכשרתו וצייר כתחביבו) ואמא שהייתה מורה לצרפתית<ref name=":0" /> שמה היה יוסף ובבגרותה היא עברה ניתוח לשינוי המין ושינתה את שמה ל-סוּ.<ref></ref>

== הערות שוליים ==

קטגוריה:מנכ"ליות צרפתיות
קטגוריה:להט"בים צרפתים
קטגוריה:צרפתיות שנולדו ב-1968
קטגוריה:צרפתים שנולדו ב-1968
ארתור קריין

ארתור גריזוולד קריין (באנגלית: Arthur Griswold Crane; ) היה מורה ופוליטיקאי אמריקאי מוויומינג, איש המפלגה הרפובליקנית, שכיהן כמזכיר המדינה ה-12 של ויומינג בשנים 1947–1950, וכמושל ויומינג ה-20 בשנים 1949–1950.
==ביוגרפיה==
ארתור קריין נולד בעיירה דוונפורט שבמדינת ניו יורק. הוא למד בקרלטון קולג' שבמינסוטה ובקולג' למורים של אוניברסיטת קולומביה, וב-1920 קיבל שם תואר דוקטור לפילוסופיה. הוא שימש כנשיא הראשון של אוניברסיטת המדינה מינוט שבדקוטה הצפונית, ובה בעת שירת במלחמת העולם הראשונה. לאחר מכן הוא היה לנשיא אוניברסיטת ויומינג בשנים 1922–1941. ב-1946 נבחר קריין כמזכיר המדינה של ויומינג. כאשר התפטר מושל ויומינג לסטר האנט מתפקידו ב-3 בינואר 1949 כדי לכהן בסנאט של ארצות הברית, הושבע קריין במקומו מתוקף תפקידו כמזכיר המדינה וכיהן בתפקיד עד בחירתו ב-1950 של פרנק בארט כמושל. במהלך תקופת כהונתו הקצרה כמושל, תמך קריין בבניית הבית ובית החולים לקשישים.

לאחר פרישתו מהפוליטיקה, שב קריין לעיסוקו בחינוך. נפטר בשאיין ב-11 באוגוסט 1955. נטמן בבית הקברות בית אל שבעיר.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1778/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1779.
</div>

==קישורים חיצוניים==
* [https://www.nga.org/governor/arthur-griswold-crane/ ארתור קריין] באתר אגודת המושלים הלאומית 
* [https://politicalgraveyard.com/bio/crane.html#362.94.39 ארתור קריין] באתר The Political Graveyard 
* 

קטגוריה:מושלי מדינות ארצות הברית מהמפלגה הרפובליקנית
קטגוריה:מזכירי מדינה במדינות ארצות הברית
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1877
קטגוריה:אמריקאים שנפטרו ב-1955
שרה צפתמן

שרה צפתמן (1945–8 במרץ 2024) הייתה חוקרת ספרות יידיש, שהתמחתה גם ב'אלט יידיש' ובתרבות היהודית האשכנזית. החלה את דרכה האקדמית בלימודי פסיכולוגיה באוניברסיטת תל אביב, אך עד מהרה עברה ללימודי ספרות יידיש באוניברסיטה העברית בירושלים. במהלך לימודיה התמקדה במחקר של "המעשה בוך" – אוסף סיפורים מיידיש שהודפס לראשונה ב-1602. מחקריה הראשונים נערכו תחת הנחייתם של הפרופסורים חנא שמרוק ודב נוי.

==קריירה אקדמית ופרסומים==

צפתמן הייתה מרצה בכירה בחוג ליידיש בהאוניברסיטה העברית בירושלים. ועסקה בחקר תחומים מגוונים, כגון סיפורת עממית, גירוש שדים, ותולדות הסיפור היהודי. להלן פרסומיה העיקריים:
* הסיפורת ביידיש מראשיתה ועד שבחי הבעש"ט (1504-1814) - הספר מציע ביבליוגרפיה מוערת של סיפורת יידיש קדומה ומנתח את התפתחותה לאורך התקופות.
* נישואי אדם ושדה: גלגוליו של מוטיב בסיפורת העממית של יהודי אשכנז במאות הט"ז-הי"ט (1987) - הספר חוקר את המוטיב העממי של נישואין בין יצור אנושי ליצור דימוני בסיפורת היהודית.
* בין אשכנז לספרד: לתולדות הסיפור היהודי בימי-הביניים (1993) - הספר עוקב אחרי הסיפורת העממית של קהילות ספרד ואשכנז בימי הביניים ומתאר את ההבדלים התרבותיים בין שתי הקהילות.
* ראש וראשון: ייסוּד מנהיגות בספרות ישראל (2010) - הספר בוחן סיפורים מן המסורת היהודית המתארים את ייסודה של מנהיגות בקהילות היהודיות.
* צא טמא: גירוש רוחות ביהדות אשכנז בראשית העת החדשה (2015) - הספר דן באירועי גירושים של שדים ורוחות ('דיבוק') במרכז אירופה במאה ה-17 ובגלגוליהם בספרות ובתרבות היהודית.
* שבחי רבי שמואל ורבי יהודה חסיד: ראשיתה של ספרות השבחים ביהדות אשכנז (2020) - הספר עוסק בר' שמואל חסיד, בנו ר' יהודה חסיד (בעל 'ספר חסידים') ובחקר ספרות השבחים שנרקמה סביב אישים אלה.

==לקריאה נוספת==
אברהם נוברשטרן, [https://bethshalomaleichem.co.il/בתנופה-ובעומק-דרכה-המחקרית-של-שרה-צפתמ/ בתנופה ובעומק: דרכה המחקרית של שרה צפתמן], באתר בית שלום עליכם

==קישורים חיצוניים==
* [https://www.magnespress.co.il/contributor/%D7%A9%D7%A8%D7%94_%D7%A6%D7%A4%D7%AA%D7%9E%D7%9F מידע על ספרים שכתבה]

קטגוריה:סגל האוניברסיטה העברית בירושלים: יידיש
קטגוריה:חוקרי ספרות ישראלים
קטגוריה:חוקרי יהדות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:פולקלוריסטים ישראלים
קטגוריה:ישראליות שנולדו ב-1945
קטגוריה:ישראלים שנולדו ב-1945
קטגוריה:ישראליות שנפטרו ב-2024
קטגוריה:ישראלים שנפטרו ב-2024
2024 במוזיקה

בערך זה מצוינים אירועים שהתרחשו במהלך 2024 ונוגעים לעולם המוזיקה.

== להקות שהוקמו ==
* TWS

== להקות שהתאחדו ==
* קרדיאקס
* נו דאוט
* סקס פיסטולס
* סלייר
* אואזיס<ref></ref>

== להקות שהתפרקו ==
* צ'רי בולט
* פליטווד מק
* MC5
* ויקי מיקי

== להקות בהפסקה זמנית ==

== נפטרו ==
* 4 בינואר – דייוויד סול, שחקן וזמר (נולד ב-1943)
* 7 בינואר – דן בירון, במאי, עיתונאי, מוזיקאי, איש בידור, רדיו וטלוויזיה (נולד ב-1939)
* 23 בינואר – מלאני, זמרת-יוצרת (נולדה ב-1947)
* 30 בינואר – צ'יטה ריברה, שחקנית, זמרת ורקדנית (נולדה ב-1933)
* 5 בפברואר – טובי קית', זמר מוזיקת קאנטרי, פזמונאי, מפיק תקליטים, שחקן ואיש עסקים (נולד ב-1961)
* 6 בפברואר – סייג'י אוזאווה, מנצח הידוע בעבודתו כמנהל מוזיקלי של התזמורת הסימפונית של טורונטו, התזמורת הסימפונית של סן פרנסיסקו והתזמורת הסימפונית של בוסטון (נולד ב-1935)
* 12 בפברואר – ליאור פרחי, זמר ישראלי (נולד ב-1970)
* 19 בפברואר – יוסי ואלד, מוזיקאי, מנצח ומלחין (נולד ב-1935)
* 4 במרץ – אמנון ויינשטיין, בונה כינורות (נולד ב-1939)
* 9 במרץ – יונתן זק, פסנתרן ומורה, חבר בשלישיית יובל ופרופסור בבית הספר למוזיקה ע"ש בוכמן-מהטה שבאוניברסיטת תל אביב (נולד ב-1932)
* 11 במרץ – אריק כרמן, זמר-יוצר ורב-נגן (נולד ב-1949)
* 13 במרץ – אריברט ריימן, מלחין, פסנתרן ומלווה (נולד ב-1936)
* 17 במרץ – סטיב הארלי, זמר-יוצר וסולן להקת הרוק קוקני רייבל (נולד ב-1951)
* 20 במרץ – פראמרז אסלאני, זמר, גיטריסט, מלחין, פזמונאי ומפיק מוזיקלי (נולד ב-1945)
* 23 במרץ – מאוריציו פוליני, פסנתרן ומנצח (נולד ב-1942)
* 24 במרץ – פטר אטווש, מלחין, מנצח ומורה אקדמי (נולד ב-1944)
* 25 במרץ – מוריס אל מדיוני, פסנתרן, מלחין ומתורגמן של מוזיקה אנדלוסית, ראיית, ספרדית וערבית (נולד ב-1928)
* 15 באפריל – נעמי פולני, זמרת, רקדנית, שחקנית, מפיקה מוזיקלית, כוריאוגרפית ובמאית (נולדה ב-1927)
* 16 באפריל – ג'קי אלקיים, זמר ומוזיקאי, יוצר ומלחין (נולד ב-1953)
* 7 במאי – סטיב אלביני, מוזיקאי וטכנאי קול (נולד ב-1962)
* 14 במאי – עמליה רוזן, עורכת מוזיקלית ומלחינה (נולדה ב-1928)
* 18 במאי – ג'ימי לויד, זמר ג'אז יליד טרינידד (נולד ב-1925)
* 29 במאי – דן תורן, זמר רוק ושחקן קולנוע (נולד ב-1960)
* 11 ביוני – פרנסואז ארדי, זמרת-יוצרת ושחקנית (נולדה ב-1944)

== פרסים מוזיקליים ==
{| class="wikitable"
! פרס גראמי
|-
|הקלטת השנה: "Flowers" – מיילי סיירוס • אלבום השנה: Midnights – טיילור סוויפט • שיר השנה: "What Was I Made For?" – בילי אייליש • תגלית השנה: ויקטוריה מונה
|-
! פרסי המוזיקה הבריטית
|-
|אלבום השנה הבריטי: My 21st Century Blues – ריי • שיר השנה: "Escapism" – ריי בהשתתפות 070 שייק • אמן השנה הבריטי: ריי • תגלית השנה: ריי • הלהקה הבריטית: ג'ונגל
|-
! פרסי ג'ונו
|-
|אמן השנה: טייט מקריי • להקת השנה: דה ביצ'ס • אלבום השנה: 99 Nights – שרלוט קארדין • סינגל השנה: "Greedy" – טייט מקריי
|-
! פרס פוליצר למוזיקה
|-
|Adagio (for Wadada Leo Smith) – טיישון סורי
|-
! היכל התהילה של הרוק אנד רול
|-
|מבצעים: מרי ג'יי בלייג' • שר • דייב מת'יוס בנד • פורינר • קול אנד דה גאנג • אוזי אוסבורן • א טרייב קולד קווסט השפעות מוזיקליות: אלכסיס קורנר • ג'ון מאייל • ביג מאמא ת'ורנטון פרז אהמט ארטגון (לא-מבצעים): סוזאן די פאסה מצוינות מוזיקלית: ג'ימי באפט • MC5 • ג'ימי באפט • נורמן וייטפילד
|-
! פרס פולאר למוזיקה
|-
|נייל רוג'רס • אסה-פקה סאלונן
|-
! אירוויזיון 2024
|-
|"The Code" – נמו 
|}

==קישורים חיצוניים==

==הערות שוליים==

קטגוריה:שנים במוזיקה
ג'ון פריטיקין

ג'וֹן פְּרִטִיקִין (באנגלית: Jon Pritikin; נולד ב-26 בפברואר 1973) הוא שרירן ודובר מוטיבציה אמריקאי.

== ביוגרפיה ==
פריטיקין נולד ברוקפורד, אילינוי למשפחה יהודית, אנדרו וננסי (לבית קונץ) פריטיקין.

לפריטיקין היו לקויות דיבור ולמידה בילדותו. הוכנס לחינוך מיוחד בכיתה א', הוא ספג בריונות<ref></ref> והתעללות על ידי חברי בית הספר וילדי השכונה, ואמר שאין לו חברים.<ref></ref>

בתיכון, מורה עבד איתו על ליקוי הדיבור שלו ובעיות אקדמיות, והוא התקבל על תנאי אקדמי לאוניברסיטת בת'אני בסקוטס ואלי, קליפורניה.

== קריירה ==
בשנת 1994, פריטיקין ייסד ארגון ללא מטרות רווח, "Feel The Power" ("הרגישו את הכוח"),<ref></ref> אשר מייצר אספה נגד בריונות לתלמידי בתי ספר יסודיים, חטיבות ביניים ותיכון. האספה מורכבת מדיבור מוטיבציה והצגת הכוח הפיזי של פריטיקין באמצעות תרגילי איש חזק שונים. המסר שלו מתמקד בהשפעות ארוכות הטווח של בריונות ובחשיבות של קבלת אחרים. בשנת 2008, פריטיקין השתלב בתוכנית אנטי סטרואידים הידועה בשם "S.W.A.T.S", שהם ראשי תיבות של Sports With Alternatives to Steroids. נכון לשנת 2021, פריטיקין דיבר עם יותר מ-10 מיליון תלמידים ב-60 מדינות.

באוקטובר 2021, פריטיקין הוציא את ספרו הראשון שכותרתו "Feel The Power: A Survivor's Guide to Happiness".

=== שיא גינס ===
פיטריקין ידוע בכך שמחזיק בשיא גינס: "ההיקף הצפוף ביותר של שתי מחבתות אלומיניום שהתגלגלו יחד בידיו החשופות תוך פחות מ-30 שניות." המחבתות היו 30 ס"מ והוא שבר את השיא בשעה בסטיבנברג , קנט, בריטניה ב-11 ביולי 2007.<ref></ref>

== חיים אישיים ==
פריטיקין הכיר את אשתו רונדה כששניהם היו תלמידים באוניברסיטת ביתני; הם התחתנו ב-1995.<ref></ref> השניים מתגוררים במדינת קליפורניה ולהם ילדה אחת.

== קישורים חיצונים ==
* (באנגלית)
* (באנגלית)
* (באנגלית)
* – "Feel the Power"

== הערות שוליים ==

קטגוריה:מפתחי גוף
קטגוריה:אמריקאים
קטגוריה:ילידי 1973
ילד (אלבום)

ילד (מעוצב: ילד.) הוא אלבום הבכורה של הזמר הישראלי עומר יפת, הידוע בשם הבמה ילד. האלבום יצא ב-17 ביוני 2024, בהוצאה עצמית, תחת יוניברסל מיוזיק ישראל.

== רקע ==
ב-17 ביוני 2024 עומר יפת, הידוע גם בשם הבמה "ילד", הוציא את אלבום הבכורה שלו שכותרתו "ילד". יפת זכה לתהילה ראשונית כמתמודדת ב"הכוכב הבא". יוניברסל מיוזיק ישראל הודיעה על החתמת יפת בלייבל שלהם, והדגישה את הגיוון האמנותי והעומק הרגשי שלו באלבום.<ref name=":0"></ref>

"למה את?" זכה להצלחה מסחרית, הגיע לעשירייה הפותחת במצעד הלהיטים הישראלי היטליסט וצבר מיליוני צפיות בטיקטוק.<ref name=":0" />

== הרכב ==
"ילד." מורכב מ-10 שירים, הכוללים רצועות פופולריות כמו "למה את?" ו"תני לי סיבה", שזכו לתשומת לב משמעותית, במיוחד בפלטפורמות כמו טיקטוק. האלבום נוטה בעיקר לז'אנרים של היפ הופ וראפ אבל כולל גם אלמנטים של רוק מלודי. הוא בוחן נושאים של שברון לב, אהבה, משיכה והשפעות תרבותיות עכשוויות כמו אינסטגרם ותוכניות ריאליטי. המילים של יפת בשירים כמו "שמלה" ו"אסתטיקה!" משקפות חוויות אישיות ותפיסות עולם חברתיות, בשילוב של השפעות לטיניות ועכשוויות.<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-2024
קטגוריה:אלבומים בעברית
קטגוריה:אלבומים בהוצאה עצמית
אבראהים סנגארה (כדורגלן צרפתי)

אבראהים סנגארה (בצרפתית: Ibrahim Sangaré; נולד ב-15 במרץ 1994 במונטריי שבצרפת) הוא כדורגלן צרפתי המשחק בעמדת החלוץ בקבוצת הפועל חדרה מליגת העל הישראלית.

== קריירת מועדונים ==
סנגארה גדל במחלקת הנוער של גנגאן, ושיחק בקבוצת המילואים של המועדון ובקבוצות אנטנט SSG, שאמבלי ואברנש במסגרת הליגות הנמוכות בצרפת.

ב-3 בפברואר 2017 חתם באוסר מליגת המשנה הצרפתית,<ref></ref><ref></ref> במדיה ערך 25 הופעות ליגה והבקיע שער אחד. בהמשך שיחק בגירסונספור ובמנמנספור מליגת המשנה הטורקית, ובמועדונים קרטיי,<ref></ref> אורליאן ולה פווי מהליגה הצרפתית השלישית.

ב-1 ביולי 2023 חתם סנגארה באותלוס אתיאנו מליגת העל הקפריסאית. הוא ערך 30 הופעות ליגה במדי המועדון, בהן הבקיע שבעה שערים.

ב-19 ביוני 2024 חתם בהפועל חדרה מליגת העל הישראלית.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:מונטריי (צרפת): כדורגלנים
קטגוריה:כדורגלני אוסר
קטגוריה:כדורגלני קרטיי
קטגוריה:כדורגלני אורליאן
קטגוריה:כדורגלני הפועל חדרה
קטגוריה:כדורגלנים זרים בישראל
קטגוריה:צרפתים שנולדו ב-1994
Amygdala

"Amygdala" (בעברית: "אמיגדלה") הוא שיר של הראפר הדרום קוריאני אגוסט D המוכר כשוגה מ-BTS. הוא פורסם ב-21 באפריל 2023 כשיר הרביעי מתוך אלבום האולפן הראשון שלו .

== קליפ ==
בקליפ נראה שוגה כשהוא לכוד בחדר המייצג את מוחו. הוא פוצע את עצמו בסכין ומנסה להתאבד באמצעות מנת יתר. בנוסף, הוא משחזר שוב ושוב תאונת דרכים טראומטית. גרסה שלו מהעבר מנסה לחלץ אותו מן החדר.

== מיקומי שיא ==

== קישורים חיצוניים ==

* 

קטגוריה:שירי 2023
קטגוריה:שירים בקוריאנית
קטגוריה:שירים שנכתבו על ידי שוגה
קטגוריה:שירי מוזיקת טראפ
ממברנת דורה מטר

ממברנת דורה מטר (באנגלית: dura mater membrane) היא קרום עבה המורכב מרקמת חיבור לא סדירה וצפופה המקיפה את המוח וחוט השדרה. זוהי השכבה החיצונית ביותר מבין שלושת שכבות הממברנה הנקראות קרומי המוח המגנות על מערכת העצבים המרכזית. שתי השכבות האחרות של קרום המוח הן ה"ארכנואיד מטר" וה"פיה מטר" . הממברנה עוטפת את הארכנואיד, האחראי על הגנת נוזל המוח והשדרה. הוא מורכב בעיקר מתאי הרכס העצבי.<ref></ref>

בגלגל העין, לובן העין (סקלרה) מקושרת לחלק המרכזי של עצב הראייה ונמוכה מעט מקו האמצע של גלגל העין. המשטח החיצוני של לובן העין ממשיך ברציפות לממברנת דורה מטר ומכסה באזור זה את עצב הראייה.<ref>https://www.etymonline.com/word/dura%20mater</ref>

== אטימולוגיה ==
הביטוי "דורה מטר" מגיעה מהשפה הלטינית ופירושו הישר "אם עבה" ומשמעותו קרום עבה או קשיח.<ref></ref><ref></ref>
== פתולוגיה ==
מצבים רפואיים רבים קשורים לממברנת דורה מטר. דימום תת-קשיתי מתרחש כאשר קיים צבר דם בין הדורה לארכנואיד, בדרך כלל כתוצאה מקרעים של ורידי גישור המשניים לטראומה בראש. המטומה אפידורלית היא צבר של דם בין הדורה למשטח הפנימי של הגולגולת, ובדרך כלל נובע מדימום עורקי. הליכים תוך-דוראליים, כגון הסרת גידול במוח או טיפול בתסמונת העצב המשולש באמצעות דקומפרסיה מיקרו-וסקולרית, דורשים לבצע חתך בממברנת דורה מטר.

== גלריית תמונות ==
<gallery>
קובץ:Blausen 0327 Dura.png|טקסט=Dura mater (spinal section)|דורה מטר (קטע עמוד שדרה)
קובץ:Gray770-en.svg|טקסט=Diagrammatic transverse section of the medulla spinalis and its membranes|חתך רוחבי של חוט השדרה והממברנות הקשורות.
קובץ:Slide1drdr.GIF|טקסט=Spinal cord. Spinal membranes and nerve roots. Deep dissection. Posterior view.|עמוד שדרה. ממברנות עמוד השדרה ושורשי עצבים, מבט אחורי.
קובץ:Slide3dsdd.GIF|טקסט=Spinal cord. Spinal membranes and nerve roots. Deep dissection. Posterior view|עמוד שדרה. ממברנות עמוד השדרה ושורשי עצבים. דיסקציה עמוקה. מבט אחורי.
</gallery>

==קישורים חיצוניים==

== ביאורים ==

== הערות שוליים ==

קטגוריה:ראייה
קטגוריה:עין
קטגוריה:רפואת עיניים
אלכסנדר פלדבאום

אלכסנדר פלדבאום (ברוסית: Александр Аронович Фельдбаум ; 16 באוגוסט 1913, דניפרו - 15 בינואר 1969, מוסקבה) היה מדען סוביטי ממוצא יהודי. הוא התמחה בתחום תורת הבקרה ובניית מחשבים.
==קורות חיים==
אלכסנדר פלדבאום נולד בשנת 1913 בדנייפרופטרובסק (אז בתחומי האימפריה הרוסית כיום באוקראינה. בגלל אירועי מלחמת האזרחים ברוסיה הוא לא התחיל ללמוד בבית ספר בגיל 7 כמקובל ובשנת 1924 התחיל ללמוד ישירות בבית ספר תיכון לצד תלמידי השנה החמישית.

בשנת 1937 פלדבאום סיים לימודים במכון להנדסת אנרגיה במוסקבה ובשנת 1941 קיבל בהצטיינות תואר נוסף מאוניברסיטת מוסקבה.

בשנת 1936, עור לפני סיום לימודי הנדסה, פלדבאום החל לעבוד במכון לאלקטרוטכניקה במוסקבה. בשנת 1939 הוא פרסם מאמרו הראשון בתחום תורת הבקרה. בשנת 1943 הוא סיים עבודת תואר שלישי.

בשנת 1945 פלדבאום החל ללמד באקדמיה של מערכות תותחנים במוסקבה. הוא העביר קורסים בתחום הנדסת חשמל ותורת הבקרה עד לשנת 1964. פלדבאום כיהן באקדמיה כראש קתדרה ופרופסור. בשנת 1953 הוא סיים עבודת פוסט-דוקטורט.

על פעילות תחום תורת הבקרה בשנת 1951 לפלדבאום הוענק פרס ברית המועצות על בניית מחשב אנלוגי ראשון (ביחד עם בוריס קוגן).

בשנת 1960 פלדבאום פיתח תורת בקרה כפולה.

בשנת 1961 פלדבאום החל לעבוד במכון לבעיות בקרה של אקדמיה למדעים של ברית המועצות. במכון הוא המשיך להוביל בניית מחשב אנלוגי.

פלדבאום היה בעל 38 פטנטים ופרסם כ-38 ספרים שחלקם תורגמו לשפות אחרות.

פלדבאום נפטר בשנת 1969 ונטמן בבית העלמין דונסקויה החדש.

==קישורים חיצוניים==
* [http://sm.evg-rumjantsev.ru/des2/feldbaum.htm ביוגרפיה] 

קטגוריה:מדענים יהודים סובייטים
קטגוריה:מתמטיקאים רוסים
קטגוריה:מתמטיקאים יהודים
קטגוריה:ממציאים רוסים
קטגוריה:ממציאים יהודים
קטגוריה:ילידי 1913
קטגוריה:נפטרים ב-1969
בוריס קוגן

בוריס יעקובלביץ' קוגן (ברוסית: Борис Яковлевич Коган ; 21 באוקטובר 1914 - אפריל 2012) היה מדען סובייטי-אמריקאי ממוצא יהודי. הוא התמחה בתחום תורת הבקרה ובניית מחשבים.
==קורות חיים==
בוריס קוגן נולד בשנת 1914 בקישינב (אז בתחומי האימפריה הרוסית כיום במולדובה) למשפחה יהודית. לאחר לימודי בית ספר הוא נסע לחרקיב בו בשנת 1938 סיים לימודי הנדסת חשמל במכון הפוליטכני.

בשנת 1940 קוגן החל לעבוד במכון לבעיות בקרה של אקדמיה למדעים של ברית המועצות. בשנת 1945 הוא סיים עבודת תואר שלישי. החל משנת 1956 ועד לשנת 1981 הוא ניהל מעבדה למודלים מתמטיים. בשנת 1962 הוא סיים עבודת פוסט-דוקטורט.

בשנת 1948 קוגן החל ללמד במכון לפיזיקה וטכנולוגיה של מוסקבה ומשנת 1964 כהן כפרופסור.

בשנת 1951 קוגן קיבל פרס ברית המועצות (ביחד עם אלכסנדר פלדבאום).

בשנת 1980 קוגן ביקש אישור לצאת מתחומי ברית המועצות. הוא קיבל סירוב ופוטר מהעבודה. הוא קיבל אישור רק בשנת 1987 ועבר לארצות הברית.

בארצות הברית קוגן כיהן בתפקיד של פרופסור באוניברסיטת קליפורניה בלוס אנג'לס.

בהובלה של קוגן נבנתה סדרת מחשבים אנלוגיים ראשונה של ברית המועצות. בארצות הברית הוא התרכז בפיתוח מודלים של תורת הבקרה בניתוח התנהגות לב.

קוגן היה חבר מערכת של כתבי עת בתחום תורת הבקרה בברית המועצות ובארצות הברית.

בוריס קוגן נפטר בלוס אנג'לס בשנת 2012.

==קישורים חיצוניים==
* [https://www.ipu.ru/node/11946 ביוגרפיה] 
* [https://www.researchgate.net/scientific-contributions/Boris-Y-Kogan-33528071 פרסומים של בוריס קוגן]

קטגוריה:מדענים יהודים סובייטים
קטגוריה:מתמטיקאים יהודים
קטגוריה:מתמטיקאים רוסים
קטגוריה:ביופיזיקאים יהודים
קטגוריה:יהודים שהיגרו מברית המועצות לארצות הברית
קטגוריה:סגל אוניברסיטת קליפורניה בלוס אנג'לס
קטגוריה:ילידי 1914
קטגוריה:נפטרים ב-2012
שני לנדן

שני לנדן (נולדה ב-12 בספטמבר 1991) היא אתלטית ישראלית. שיאנית ישראל הנוכחית (2024) בריצת 800 מטר. את שיאה קבעה לנדן בתחרות שנערכה באוסלו ב-18 ביוני 2024.

לנדן היא חוקרת במכון למחקר רפואי הדסון שבקלייטון, פרבר של מלבורן שבאוסטרליה.

== קישורים חיצוניים ==
* [https://worldathletics.org/athletes/israel/shanie-landen-14406705 שני לנדן] באתר התאחדות האתלטיקה הבין-לאומית

קטגוריה:רצות ישראליות למרחקים בינוניים
קטגוריה:שיאניות ישראל בריצה
קטגוריה:ישראליות שנולדו ב-1991
קשר ארבע ביד

קשר ארבע-ביד הוא שיטה לקשירת עניבה. חלק מהדיווחים קובעים כי נהגי כרכרות קשרו את המושכות שלהם עם קשר של ארבעה ביד, בעוד שאחרים טוענים שנהגי הכרכרות לבשו את הצעיפים שלהם בצורה של ארבע ביד, אך האטימולוגיה הסבירה ביותר היא שחברי הארבעה מועדון -in-Hand בלונדון החל ללבוש את הצווארון, מה שהופך אותו לאופנתי. הקשר המיוצר בשיטה זו הוא בצד הצר, בעיקר א-סימטרי. עבור מדי צבא ארצות הברית, ומדי חיל הים של ארצות הברית הכוללים עניבה, קשר ארבעת הידיים הוא אחת משלוש האפשרויות שנקבעו לקשירת העניבה, השתיים האחרות הן קשר חצי וינדזור וקשר וינדזור. <ref></ref> <ref></ref>

== קשירה ==
קשר ארבע ביד נקשר על ידי הנחת העניבה סביב הצוואר וחציית הקצה הרחב של העניבה מול הקצה הצר. הקצה הרחב מקופל מאחורי הקצה הצר ומובא קדימה בצד הנגדי, מועבר לרוחב החזית אופקית, מקופל שוב מאחורי הקצה הצר, מובא מעל החלק העליון של הקשר מאחור, תחוב מאחורי המעבר האופקי, והקשר נמשך צמוד. הקשר מוחלף במעלה הקצה הצר של העניבה עד שהוא צמוד לצווארון.

באמצעות הסימון של 85 הדרכים לקשור עניבה, מאת תומאס פינק ויונג מאו, הקשר ארבעת הידיים (קשר 2) נקשר
* Li Ro Li Co T.
<gallery>
קובץ:Tie_diagram_start.svg
קובץ:Tie_diagram_l-r_i-o.svg
קובץ:Tie_diagram_r-l.svg
קובץ:Tie_diagram_l-c-end.svg
</gallery>

== שימושים אחרים ==
כאשר משתמשים בו לחיבור חבל לחפץ, הקשר בארבעה הידיים ידוע כלולאת בנטליין. הוא שומש בידי מלחים לאורך כל עידן ההפלגה לחבלול ספינות ונותר קשר עבודה שימושי כיום.

== קשר אונאסיס ==
גרסה של הארבע-ביד, כשהקצה הארוך של העניבה עבר לאחור מסביב ומעל לקשר שנקשר זה עתה, בוצעה על ידי אריסטו אונאסיס, שגרם לו להיות אופנתי לזמן קצר בחוגים מסוימים. <ref></ref> פינק ומאו מתעדים את הגרסה הזו כקשר 2<sub>on</sub> ; בתווים קצרים, כתוב Li Ro Li Co T Ri Co.

== ראו גם==
* קשר קטן - קשר עניבה פחות מוכר אך מעט יותר פשוט
* קשר חצי וינדזור – קשר סימטרי יותר ומעט רחב יותר
* קשר וינדזור - קשר סימטרי יותר ובאופן משמעותי יותר
* רשימת קשרים

==הערות שוליים==

== קישורים חיצוניים ==
* קשירת עניבות
קטגוריה:עניבות
עולם משלו (2023)

עולם משלו (באנגלית: Ezra) הוא סרט קולנוע אמריקאי מסוגת דרמה קומית משנת 2023 בימויו של טוני גולדווין (שגם משחק בסרט), עם בובי קנאבלי, רוז ביירן ו-ויליאם פיצג'רלד בתפקידים הראשיים.

הסרט הוקרן לראשונה בפסטיבל הסרטים הבין-לאומי בטורונטו. אחד מבניו של רוברט דה נירו שמשחק בתפקיד הסבא, הוא אוטיסט.

==תקציר העלילה==
מקס ברנדל (בובי קנאבלי) הוא סטנדאפיסט בעיר הובוקן בניו ג'רזי. הוא פרוד מאשתו ג'נה (רוז ביירן) וגר אצל אביו סטן (רוברט דה נירו). להם יש ילד בן 11 בשם עזרא (ויליאם פיצג'רלד) שסובל מאוטיזם בדרגת תפקוד גבוהה וגר עם אימו ובן זוגה ברוס (טוני גולדווין).

מקס קשור מאד לעזרא ולוקח אותו למופעי הסטנדאפ שלו בהם הוא מתערב לפעמים בבדיחות להנאת הקהל.

בהופעה נוכח גם צייד הכישרונות של ג'ימי קימל (ג'פרי אוונס) והסוכנת של מקס, ג'יין (וופי גולדברג) מודיעה למקס כי יש סיכוי שיתקבל לתוכניתו של קימל.

עזרא לומד בבית ספר לתלמידים רגילים ומתעוררות שם בעיות משמעת אתו. ועדת חינוך רוצה להעבירו לבית ספר לילדים עם צרכים מיוחדים כמוהו. מקס מתנגד בתוקף ומתווכח אתם וגם עם ג'נה.

כאשר עזרא שומע שברוס מציע לג'נה לסלקו מהבית, הוא בורח לרחוב ונפגע ממכונית. הוא מאושפז בבית חולים והרופא מחליט לתת לו ריספרידון ולהעבירו לבית ספר לחינוך מיוחד. מקס תוקף את הרופא ונעצר.

הוא משוחרר בתנאי שיסכים לתת לעזרא את התרופה הזאת ומצפונו מציק לו.

בלילה הוא מתגנב לביתה של ג'נה וחוטף את עזרא. הוא מתחיל במסע מערבה שם מחכה לו אודישן אצל ג'ימי קימל. בדרך הוא נעזר בידידיו ניק (ריין וילסון) וגרייב (ורה פרמיגה). הם עוברים חוויות שמחזקים את הקשר ביניהם. בינתיים פונה ג'נה למשטרה ומתחיל אחריהם מצוד של ה-FBI בגין חטיפת קטין.

לבסוף נפגשים כולם באולם החזרות של ג'ימי קימל בלוס אנג'לס ומתפתח עימות שמסתיים בטוב (ללא ספוילר).

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|בובי קנאבלי
|מקס ברנדל
|סטנדאפיסט
|-
|רוז ביירן
|ג'נה
|פרודתו של מקס
|-
|ויליאם פיצג'רלד
|עזרא
|
|-
|רוברט דה נירו
|סטן ברנדל
|אביו של מקס
|-
|ורה פרמיגה
|גרייס
|ידידת נעורים של מקס
|-
|וופי גולדברג
|ג'יין
|סוכנת של מקס
|-
|ריין וילסון
|ניק
|ידיד נעורים של מקס
|-
|טוני גולדווין
|ברוס
|בן זוגה של ג'נה
|-
|ג'פרי אוונס
|רוברט סיגל
|צייד כישרונות
|}

==קישורים חיצוניים==

*[https://bleeckerstreetmedia.com/ezra האתר הרשמי של הסרט]
*[https://www.youtube.com/watch?v=aq1r-QqLoF0 קדימון לעולם משלו], באתר יוטיוב
*[https://www.youtube.com/watch?v=R5U2Ep_gVfE ראיון עם טוני גולדווין וויליאם פיצג'רלד], באתר יוטיוב
*[https://www.edb.co.il/title/t0018753/ עולם משלו] באתר אידיבי
*[https://eithanwe.wordpress.com/2024/06/07/עולם-משלו-הביקורת/ ביקורת על עולם משלו], באתר איתן קולנוע בראש צלול

קטגוריה:סרטי 2023
קטגוריה:סרטים אמריקאיים
קטגוריה:סרטים באנגלית
קטגוריה:הקשת האוטיסטית בקולנוע
קטגוריה:סרטי דרמה קומית
עוז מורג

עוז מורג הוא רקדן וכוריאוגרף ישראלי, בין הכוריאוגרפים המובילים בישראל שהפיק הפקות טלוויזיה ותיאטרון בהן נולד לרקוד, דה וויס ישראל, רצף המופעים "ONE" של ריטה וההצגה קזבלן בתיאטרון הקאמרי.

==ביוגרפיה==
מורג גדל בראשון לציון והחל לרקוד כבר בילדותו. הוא למד במגמת מחול בתלמה ילין במגמה שלימד דוד דביר והשתתף גם במגמת התיאטרון בבית הספר. בגיל 18 החל לעבוד בבית צבי לאחר שגרי בילו התרשם מעבודות שהוצגו בפניו. על אף שהוגדר כ"רקדן מצטיין", שירת שירות מלא בצה"ל במערך ההסברה למלחמה בסמים. הוא רקד גם בלהקת המחול של עידו תדמור.

לאחר בית צבי, התגורר בלונדון במשך 4 שנים במהלכן קיבל תואר ראשון במחזות זמר מבית הספר הנחשב למחזות זמר "London studio center" בו קיבל מלגה מלאה למימון לימודיו.

עם חזרתו לארץ למד בימוי והוראת תיאטרון בסמינר הקיבוצים.

מורג עובד ככוריאוגרף משנת 2002 בה והפיק הצגות תיאטרון רבות בהן "אני רוצה להיות נטליה", תום סוייר והאקלברי פין עם תום אבני ויעקב כהן ועוד.

בשנת 2005, בגיל 24 בלבד, מינה אותו יואב צפיר לכוריאוגרף הראשי של תוכנית הריקודים נולד לרקוד ששודרה בשידורי קשת. הוא עבד בתוכנית במשך כל שלוש העונות שלה.

בשנת 2007 הדריך ובנה את הכוריאורגפיה בסדרת הדרמת המוזיקלית השיר שלנו. הוא ביים פסטיגלים בהם "גיבורי הממלכה האבודה" בשנת 2006, "מותק של פסטיבל" בשנת 2013 ו"היי סקול פסטיגל" ב-2016.

בשנת 2013, הפיק מוזיקלית וביים את לתוכנית ה-VIP של מה שקורה באילת 2 כולל הצגת הגמר.

בשנת 2014, הקים את הסטודיו שלו במתחם הבורסה ברמת גן שהוא בין הסטודיואים המובילים בישראל ללימוד ריקוד.

מורג השתתף בהפקת אירוויזיון 2019 בישראל כבמאי הבמה המשני וביים את הגלויות (מעברוני הווידאו) בין השירים שכללו קטעי ריקוד של המתמודד באחד מהאתרים המרכזיים בישראל בליווי רקדנים ישראליים.

ב-2021 החל לביים את המחזמר "החיים הם קברט" עם איציק כהן ודנה פרידר בתיאטרון הקאמרי אך עם פרוץ מגפת הקורונה בישראל, הופסקה ההפקה לאחר הצגות בודדות בלבד. הוא ביים באותה התקופה את הדרכות הריקוד של משתתפי הזמר במסכה ברומניה.

מורג ביים את הכוריאוגרפיות והדרכות הריקוד לתוכניות טלוויזיה, הצגות תיאטרון, מחזות זמר, קליפים ומופעי במה רבים.
הוא ביים את המחזמר תמיד אותו חלום, פרח השכונות עם לירז צ'רכי, גיא זו-ארץ ושלומי קוריאט, הפקת התיאטרון המחודשת קזבלן בקאמרי, "אחים בדם" בתיאטרון בית ליסין, המלך ואני ועוד. בין עבודותיו הנוספות: שיגעון המוזיקה, אפס ביחסי אנוש, שורת המקהלה, זה אני, מצחיקונת, לעבור את הקיר ועוד.

מורג עובד בתיאטראות נוספים בהם הצגת "קומפני" בתיאטרון באר שבע, והצגת הכבש השישה עשר בתיאטרון המדיטק בחולון.

מלבד התיאטרון, מורג מפיק ומביים הפקות ומופעי ענק בהם "ONE" של ריטה, הצגת חג החנוכה סינדרלה עם בר רפאלי, "בראבו - שרים 90 להבימה", "Song and Dance" בחיפה, "Shrek" בתיאטרון הספרייה, "זכרונות ברודוויי" ועוד.

זוכה פרס "תלמה ילין" ובפרס "The Leverhulme Trust" .

==קישורים חיצוניים==

* 
* 
*[https://www.lessin.co.il/talent/עוז-מורג/ עוז מורג] - באתר תיאטרון בית ליסין

==הערות שוליים==

קטגוריה:כוריאוגרפים ישראלים
קטגוריה:רקדנים להט"בים ישראלים
קטגוריה:בוגרי תלמה ילין
קטגוריה:כוריאוגרפים יהודים
דניאל גרוס

דניאל גרוס (נולד ב–1991) הוא יזם ואיש עסקים ישראלי-אמריקאי. ממייסדי החברה Cue . גרוס הוביל את מאמצי הבינה מלאכותית בחברת אפל, היה שותף ב-Y Combinator,<ref></ref> והינו משקיע נודע בתחום הטכנולוגיה בחברת כגון אובר, Instacart, פיגמה, GitHub, , CoreWeave, Character.ai, Perplexity, ועוד.<ref name=":0"></ref>

== קורות חייו ==
גרוס נולד בירושלים וגדל בשכונת קטמון בבית דתי לאומי. הוא למד בישיבה התיכונית חורב, ולאחר לימודיו התיכוניים למד במכינה הקדם צבאית בעלי.

== תחילת דרכו העסקית ==
לפני גיוסו לצה"ל, התקבל לתוכנית המייסדים ב-Y Combinator, ובזמנו היה המייסד הצעיר ביותר שהתקבל לתוכנית. בעקבות כך, החליט לא להתגייס, והקים חברה בשם Greplin (אשר שינתה את שמה ל-Cue).<ref></ref>

בשנת 2010 השיק גרוס את גרפלין, מנוע חיפוש שנועד לאפשר למשתמשים לחפש חשבונות מקוונים (כגון מדיה חברתית, דואר אלקטרוני ואחסון בענן) ממיקום אחד מבלי לבדוק כל אחד בנפרד. ב-2011 גייסה גרפלין 4 מיליון דולר מחברת ההון סיכון Sequoia Capital. בגיל 19, גרוס היה אחד המייסדים הצעירים ביותר של Sequoia.

ב-2011, המגזין פורבס סימן את גרוס כאחד מ״חלוצי הטכנולוגיה ב-פורבס 30Under30.<ref></ref> באותה שנה, Business Insider כלל אותו ברשימת ״25 מתחת לגיל 25״ בעמק הסיליקון,<ref></ref> וב-2015, גם זיהה אותו כאחד מ-״30 צעירים משפיעים בטכנלוגיה מתחת לגיל 30״.<ref></ref>

== מכירה לאפל ואילך ==
בשנת 2012 שינתה החברה את שמה ל-"Cue" והשיקה תכונות חיפוש חזוי נוספות.<ref></ref> בשנת 2013, אפל רכשה את Cue תמורת סכום שלא פורסם, אך על פי דיווחים, היה בין 40 ל-60 מיליון דולר.

בשנת 2017, גרוס הצטרף ל-Y Combinator כשותף, שם התמקד בבינה מלאכותית, ויצר תוכנית ייעודית לכך בחברה.<ref></ref>

באוגוסט 2018 יצר גרוס את Pioneer, אקסלרטור וקרן לסטארט-אפים מרוחקים בשלב מוקדם, המתמקדת במציאת אנשים מוכשרים ושאפתנים ברחבי העולם.<ref></ref>

בשנת 2021, גרוס ונתניאל פרידמן החלו לבצע השקעות משמעותיות בתחום הבינה המלאכותית,<ref></ref> וכן להפעיל תוכנית שנותנת מימון של 250,000 דולר לחברות שמבוססות בינה מלאכותית.<ref name=":0" /> בשנת 2023, הם פרסו את Andromeda Cluster, אשכול מחשבי-על המורכב מ-2,512 H100s GPUs לשימוש על ידי סטארט-אפים בפורטפוליו שלהם.<ref></ref><ref></ref>

בשנת 2023 כלל טיים 100 את גרוס ברשימת ״האנשים המשפיעים ביותר בתחום הבינה המלאכותית״.<ref></ref>

ביוני 2024, הודיע איליה סוצקבר על הקמת חברה חדשה בשם Safe Superintelligence Inc. יחד עם גרוס ועם דניאל לוי, לשעבר ראש ״צוות האופטימיזציה" ב-OpenAI.

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:יזמים ישראלים
קטגוריה:ישראלים שנולדו ב-1991
מרכז כפרי

מרכז כפרי (נקרא לעיתים גם "מרכז אזורי") הוא צורת התיישבות שנוסתה בישראל משנות ה-50 של המאה ה-20 ועד תחילת שנות ה-80 של המאה ה-20. המרכז הכפרי הוא ישוב הנמצא בלב אזור חקלאי המורכב מיישובים חקלאיים (בדרך כלל מושבי עובדים) ומיועד לשמש כמרכז לאיגום אמצעי ייצור, מתן שירותים וכמרכז תרבותי לישובי האזור. שיטת ההתיישבות של חבל חקלאי מתוכנן שבמרכזו יש מרכז כפרי התבצעה לראשונה בחבל לכיש שהמרכזים הכפריים שלו נמצאים בנהורה ובאבן שמואל. בהמשך, הוקמו גם מרכזים כפריים גם באזורים חקלאיים נוספים שהיו בהם מושבים, גם בכאלו שלא היו חבל חקלאי מתוכנן מראש.

אמצעי הייצור שתוכננו להיות במרכזים הכפריים היו: ריכוזי טרקטורים וכלים חקלאיים ומתקני מיון ואיסום מרכזיים לתוצרת חקלאית.
השירותים אותם יועד המרכז הכפרי לתת היו: בית ספר יסודי, מרפאה, צרכנייה, בית עם, סניף בנק וגם מגורים לעובדי השירותים והקהילה של המרכז הכפרי.

יעד נוסף של המרכז הכפרי היה שילוב האוכלוסיות ההומוגניות שהיו בכל אחד מהמושבים שסביב למרכז הכפרי ויצירת מיזוג גלויות, שהיה אחד מיעדי ההתיישבות הציונית בעשורים הראשונים של מדינת ישראל.

במהלך השנים, חלק מאותם מרכזים כפריים חוו קשיים, הן במילוי המטרות שיועדו להם והן בשימור תושביהם. חלק גדול מאותם מרכזים כפריים הפכו ליישובים קהילתיים, או ליישובים כפריים אחרים.

==קישורים חיצוניים==
* 

==הערות שוליים==

*
קטגוריה:צורות התיישבות בישראל
פריץ שמידט (גנרלקומיסר)

פריץ שמידט (בגרמנית: Fritz Schmidt; 19 בנובמבר 1903, אייסברגן, כיום חלק מפורטה וסטפאליקה, וסטפאליה - 26 ביוני 1943, שארטר, צרפת) היה הנציב הכללי הגרמני לעניינים פוליטיים ותעמולה בהולנד הכבושה בידי גרמניה הנאצית בין השנים 1940 ו-1943, אחד מארבעת עוזריו של מושל הולנד הנאצי ארתור זייס-אינקווארט.<ref name="Press">Jacob Presser, Ashes in the Wind: The Destruction of Dutch Jewry (Wayne State University Press, 1968)</ref>

שמידט נחשב פשרן וקידם את האינטרסים של מוסרט והתנועה הנאצית האנטישמית ההולנדית Nationaal-Socialistische Beweging (NSB). <ref><cite class="citation book cs1" data-ve-ignore="true" id="CITEREFWerner_Warmbrunn1963">Werner Warmbrunn (1963). [https://books.google.com/books?id=ykWfAAAAIAAJ The Dutch under German occupation, 1940-1945]. Stanford University Press. pp.&nbsp;32–33. ISBN&nbsp;<bdi>9780804701525</bdi><span class="reference-accessdate">. Retrieved <span class="nowrap">15 September</span> 2010</span>.</cite></ref>

שמידט מת כש"נפל, קפץ או נדחף מרכבת". הוא הוחלף על ידי וילהלם ריטרבוש (Ritterbusch).<ref name="Warmbrunn"></ref>

==קישורים חיצוניים==

== הערות שוליים ==

קטגוריה:הולנד במלחמת העולם השנייה
קטגוריה:נאצים
קטגוריה:גרמניה הנאצית: אישים
קטגוריה:ילידי 1903
קטגוריה:נפטרים ב-1943
ניגונים (אלבום)

ניגונים הוא שמו של האלבום השלישי של הזמרת יובל דיין, שיצא בשנת 2024 בחברת התקליטים הליקון ארומה מיוזיק.

האלבום, בהפקתו של פטריק סבג, כולל 7 שירים מן המקורות היהודיים, הוא הופק לאחר שבמהלך ההכנות להפקת אלבומה הבא של דיין, תישארי את, פרצה מלחמת חרבות ברזל, בעקבותיה החלה דיין ללקט שירים מן המקורות שדיברו את ליבה והפיקה בתוך כ-3 שבועות את האלבום עם המפיק פטריק סבג<ref></ref>.

האלבום יצא בפברואר 2024.

== רשימת רצועות ==

== קישורים חיצוניים ==
* [https://heliconaroma.co.il/יובל-דיין-ניגונים/ ניגונים] באתר הליקון ארומה מיוזיק

== הערות שוליים ==

קטגוריה:אלבומי 2024
קטגוריה:אלבומי יובל דיין
קטגוריה:אלבומים בעברית
קטגוריה:אלבומי חברת ארומה מיוזיק
חיים גוזלי

חיים גוזלי (נולד ב-6 במאי 1973) הוא אמן לחימה משולבת (MMA) ישראלי. הוא ידוע בעיקר בזכות כהונתו בבלטור. גוזלי הוא חגורה שחורה מדרגה 3 בג'ו ג'יטסו ברזילאי תחת רנצו גרייסי. בנו, אביב גוזלי, אף הוא לוחם MMA.

== רקע ==
גוזלי שירת בצה"ל.

ב-2005 נדקר גוזלי כשעבד כסדרן במועדון לילה ישראלי.<ref name=":0"></ref><ref></ref>

הכינוי של גוזלי, "הבאטמן הישראלי", קשור לאובססיה שלו לגיבור העל. הוא "אסף מספיק קומיקס וכלי עזר של באטמן כדי למלא את רוב החדר בביתו בבת ים" ויש לו "מספיק קעקועים של באטמן כדי לכסות חלק ניכר מעורו, כשסימן העטלף נישא בולט על החזה שלו."<ref name=":0" />

בנו של גוזלי, אביב גוזלי, אף הוא אמן לחימה משולבת.<ref name=":1"></ref><ref></ref>

גוזלי הוא נשיא ADCC ישראל והישראלי הראשון שהתחרה באירוע ADCC.<ref></ref>

== קריירה מקצועית ==
גוזלי החל את קריירת אמנויות לחימה משולבות שלו (MMA) בשנת 1998, והפסיד לקרלוס ניוטון באמצעות נעילת זרוע. הוא צבר מאזן של 3–6 לפני הופעת הבכורה עבור Bellator MMA ב-2016.<ref name=":2"></ref>

בשנת 2010, הפיק גוזלי את אירוע ה-MMA Israel FC: Genesis בישראל, בהשתתפות מספר ותיקי UFC.<ref></ref> מאוחר יותר חתם בבלטור לעבוד כאמרגן<ref name=":0" /> והפיק 4 אירועים בישראל עם הקידום - Bellator 164, Bellator 188, Bellator 209, ו־Bellator 234, שהתקיימו בהיכל מנורה מבטחים בתל אביב.

=== Bellator MMA ===
ב-24 ביוני 2017, גוזלי התמודד מול ריאן קוטור בקרב במשקל טוב על הכרטיס המקדים של Bellator 180, והפך ללוחם ה-MMA הישראלי הראשון שהתחרה במדיסון סקוור גארדן.<ref></ref><ref></ref> הוא הפסיד בקרב בהחלטה פה אחד.<ref></ref>

ב-Bellator 188 ב-16 בנובמבר 2017, גוזלי נאבק ב-Mykyta Mikhno, וזכה באמצעות כניעה. לאחר מכן נלחם גוזלי עם חוסה קמפוס ב־Bellator 192, והפסיד בהחלטה פה אחד. גוזלי נלחם עם ראיין קוטור במשחק חוזר ב-Bellator 209, והפסיד שוב בהחלטה פה אחד.<ref name=":2" />

==== קרב אחרון ====
לאחר שלושה ניצחונות רצופים, גוזלי התחרה ב־Bellator 234 ב-15 בנובמבר 2019, עם בנו אביב, בארץ מולדתם. גוזלי התמודד מול ארתור פרונין, וניצח בקרב באמצעות כניעה בסיבוב הראשון. גוזלי פרש לאחר הקרב.<ref></ref> ההופעות של גוזלי ופרונין הובילו להאשמות (ללא הוכחה) על משחק מכור.<ref></ref>

=== חזרה ===
גוזלי חזר ל-MMA והחל באגרוף חשוף ב-2020 לאחר שחברת האבטחה שלו התמודדה עם מצוקה כלכלית עקב מגפת קורונה.<ref name=":1" /> הוא ערך את הופעת הבכורה שלו באגרוף חשוף ב-5 בפברואר 2021 ב־BKFC: KnuckleMania . גוזאלי התמודד מול ג'ון מקאליסטר, שהיה לו מאזן ניצחונות/הפסדים של 0–4. מקאליסטר שלט בסיבוב הראשון, גוזלי עשה קאמבק בסיבוב השני, והפיל את מקאליסטר פעמיים עד שהשופט עצר את ההתמודדות.<ref></ref>

== אליפויות והישגים ==
=== אמנויות לחימה משולבות ===
* קידום קרב אמיתי
** אליפות RFP במשקל בינוני (פעם אחת)
* צוות הקוביות
** אליפות TDT במשקל קל

== שיא אמנויות לחימה מעורבות ==
15 ניצחונות (1 בנוקאאוט,14 בכניעת היריב).

6 הפסדים (1 נוקאאוט, 2 כניעות ו-3 החלטת שופטים).

== מאזן אגרוף חשוף ==
2 ניצחונות, 0 הפסדים.

==קישורים חיצוניים==

== הערות שוליים ==

קטגוריה:חיילי צה"ל
קטגוריה:לוחמי אמנויות לחימה משולבות ישראלים
קטגוריה:בת ים: אישים
קטגוריה:מתאגרפים חשופי מפרקים
קטגוריה:ישראלים שנולדו ב-1973
סדוני

הסדוני (בלטינית: Seduni; היו שבט גאלי ששכן בעמק הרון העליון, בסביבות סיון של ימינו, בתקופת הברזל ובתקופת האימפריה הרומית.

יחד עם הננטואטס, וראגרי ואוברי, הם היו חלק מה-Valenses, קבוצה של שבטים שחיה בין אגם ז'נבה והרי האלפים הפניניים, בקנטון ואלה המודרני (שווייץ).

== שם ==
הם מוזכרים כ-Sedunos, Sedunorum ו־Sedunis על ידי יוליוס קיסר (אמצע המאה ה-1 לפנה"ס),<ref name=":0">Caesar. Commentarii de Bello Gallico, [https://www.loebclassics.com/view/caesar-gallic_wars/1917/pb_LCL072.139.xml 3:1:], [https://www.loebclassics.com/view/caesar-gallic_wars/1917/pb_LCL072.141.xml 3:2:], [https://www.loebclassics.com/view/caesar-gallic_wars/1917/pb_LCL072.147.xml 3:7].</ref> וכ-Seduni על ידי טיטוס ליוויוס (סוף המאה ה-1 לפנה"ס) ופליניוס הזקן (המאה ה-1 לספירה).<ref>Livy. Ab Urbe Condita Libri, 21:38:9; Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref><ref name="Falileyev">, s.v. Seduni and Sedunum.</ref> משמעות השם האתני סדוני נותרה לא ברורה. לפי אלכסנדר פאלילייב, ייתכן שהוא מבוסס על השורש הקלטי sedo, כלומר גם 'טומולוס' (המאוכלס ביצורים על-טבעיים) וגם 'שלום'. פייר-איב למברט הציע לנתח את השם כהַפלולוגיה (אובדן הברה) עבור Se(go)-dunum (המבצר החזק).

העיר סיון, שמתועדת בשם Sedunum בתקופה הרומית, נקראת על שם השבט הגאלי הזה.

== גאוגרפיה ==
בני שבט הסדוני שכנו בעמק הרון העליון, בקנטון ואלה המודרני. הטריטוריה שלהם הייתה ממוקמת מזרחית לננטואטס ולווארגרי, דרומית לאוברי ומערבית ללפונטי.<ref>, Map 18: Augustonemetum-Vindonissa.</ref>

לאחר שהרומאים כבשו את האזור בשנים 15–16 לפני הספירה, השטח שלהם נוהל תחילה במשותף עם מחוז רייטיה ווינדליסיה תחת לגאטוס, כאשר היו להם סיוויטאס (כמו מועצה מקומית) משלהם באזור המנהלי של ואליס פואנינה . מאוחר יותר איבדו את האוטונומיה שלהם בעקבות השתלבותם בתוך Alpes Graiae et Poeninae על ידי קלאודיוס (41–54 לספירה), עם יצירת סייוויטאס המשותפת עם שאר השבטים הוואלנסיאנים.

העיר הראשית שלהם הייתה ידועה כאמור בשם Sedunum (סיון המודרנית, שווייץ). בשנים 7–8 לפני הספירה כיבדו ה-Sedunian civitas את הקיסר אוגוסטוס בכתובת. אף על פי שסדונום איבדה את חשיבותה הפוליטית באמצע המאה ה-1 לספירה, כאשר פורום קלאודי ולנסיום (מרטיני) הפכה לבירת ה-civitas Vallensium, המקום נשאר מקום מגורים פופולרי עבור ידועים: מקומות קבורה מעידים על נוכחותם של דואמווירי (שופטי ה-civitas), פלאמינים (כוהני הכת הקיסרית), אביר רומי, קונסול לשעבר, ועד המאה ה-4, ושל נציבים (מושלי המחוז).

== היסטוריה ==
בשנים 56–57 לפני הספירה, נלחמו הסדוני נגד הכוחות הרומיים של יוליוס קיסר בקרב אוקטודורוס (מרטיני, שווייץ של ימינו).

הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום .<ref name="Pliny2">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref>

== לקריאה נוספת ==
<div class="mw-content-ltr">
*
*
*
</div>
== ביבליוגרפיה ==
<div class="mw-content-ltr">
*
*
*
*
*
*
*
</div>
== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
בטי לואיז טרטל

בטי לואיז טרטל (באנגלית: Betty Louise Turtle; שם נעורים: וובסטר [וכך גם במחקרים שפרסמה] Webster) (20 במאי 1941 - 29 בספטמבר 1990) הייתה אסטרונומית ופיזיקאית אוסטרלית. ב-1971, יחד עם עמיתה פול מרדין, היא זיהתה את מקור קרני הרנטגן Cygnus X-1 כמועמד הברור הראשון לחור שחור.

== קריירה ==
היא למדה לתואר ראשון באוניברסיטת אדלייד והמשיכה את לימודיה לדוקטורט באוניברסיטה הלאומית של אוסטרליה. היא קיבלה דוקטורט בשנת 1967 בנושא ערפיליות פלנטריות דרומיות תוך כדי עבודה עם האסטרונום השוודי בנגט וסטרלונד. היא עברה לאוניברסיטת ויסקונסין לפני שנכנסה לתפקיד במצפה הכוכבים המלכותי של גריניץ', כמדעית ראשית. היא הייתה האישה השנייה בתפקיד בכיר זה. היא עבדה עם ריצ'רד וולי, האסטרונום המלכותי, ולאחר מכן עם פול מרדין, איתו נבחרה לחברה המלכותית לאסטרונומיה באותו זמן ב-1963.

במאמר "Cygnus X-1 — a Spectroscopic Binary with a Heavy Companion?" המתאר את תגליתם, אותו הגישו לכתב העת Nature, הקפידו טרטל ומרדין על כתיבה זהירה, וסיימו במילים: "... יכול להיות שזה חור שחור." זהירות זאת השתקפה בדברי עמיתים שונים, אם כי אחרים (בעיקר צ'ארלס תומאס בולטון) הסכימו איתם.<ref></ref>

עבודתה של טרטל בסאסקס הובילה ישירות לתפקיד במצפה הכוכבים האסטרונומי של דרום אפריקה, שם הפך וולי למנהל משנת 1972. לאחר מכן עבדה בטלסקופ האנגלו-אוסטרלי החדש באורך 3.9 מטר.

ב-1978 התחילה לעבוד באוניברסיטת ניו סאות' ויילס בפקולטה לפיזיקה; בנובמבר אותה שנה היא נישאה לטוני טרטל. היא הייתה הכוח המניע של טלסקופ הסיור האוטומטי במצפה הכוכבים של סידינג ספרינג, יזמה קורס מתקדם לאסטרונומים, כיהנה או השתתפה בראשות ועדות רבות וקידמה את האסטרונומיה באופן פעיל באמצעות האיגוד האסטרונומי הבינלאומי והאגודה האסטרונומית של אוסטרליה.

היא מתה לאחר מחלה ממושכת בביתה בפדינגטון, סידני .

== מורשת==
פרס בוק, המוענק מדי שנה לבוגרי תואר ראשון עבור מצוינות במחקר, הוקם בעיקר ביוזמתה של טרטל, והוא ממומן על ידי החברה האסטרונומית של אוסטרליה והאקדמיה האוסטרלית למדע. לכבוד תרומתה לאסטרונומיה, פרס לואיז וובסטר מוענק מדי שנה מאז 2009 על ידי האגודה האסטרונומית של אוסטרליה כדי לתגמל מחקר פוסט-דוקטורט מצטיין בתחילת הקריירה של מדען.

== הערות שוליים ==

קטגוריה:פיזיקאים
קטגוריה:אסטרונומים
קטגוריה:ילידי 1941
קטגוריה:נפטרים ב-1990
דוד צפג' (הראשון)

הרב דוד צפג היה דיין ופוסק הלכה בתוניסיה במאה השמונה עשרה, וכיהן לזמן קצר כרבה הראשי של תוניסיה.<ref>ייתכן שכיהן לזמן קצר כאב בית הדין ורבה של תוניס במאה השמונה העשרה (אחרי רבי משה נג'אר).</ref>

== היסטוריה ==
=== כדיין וכרב ראשי ===
הרב דוד למד אצל רבי אברהם טייב הראשון (באבא סידי). את האזכור הראשון שלו כדיין ניתן למצוא בחתימתו להסכמה לספר התשב"ץ משנת התצ"ד-1734, לצידם של קודמו בתפקיד רבי משה נג'אר, רבי אברהם נטף ועוד. ניתן לשער ששימש כרב הראשי ליהדות תוניסיה באותה תקופה לזמן קצר (החל תקי"ז - 1757 עד סוף שנת תקי"ח - 1758) כיוון שחתימתו מתנוססת בראש ההסכמה לספר בני שמואל, לרבי משה עדאוי, אולם אין תאריכים מדויקים המציינים זאת, הבא אחריו בתפקיד הוא רבי מסעוד רפאל אלפאסי.<ref>ספר מלכי תרשיש עמ' רכח, בערך על משפחת צפג'.</ref><ref></ref>

=== משפחתו ===
רבי דוד הוא אבי שושלת רבנים ודיינים בתוניסיה וסביבותיה, ביניהם רבי יהודה צפג' רבי אברהם צפג' בעל ספר "עיני אברהם"<ref></ref>, רבי דוד צפג' (השני), ורבי יהושע צפג' שהיה חבר בית דינו של רבי ישועה בסיס.

== הערות שוליים ==

קטגוריה:אבות בתי דין
קטגוריה:תוניס: רבנים
קטגוריה:רבנים תוניסאים
קטגוריה:רבנים ראשיים לתוניסיה
קטגוריה:ילידי המאה ה-18